Laisekako zubia

Laisekako zubia Limán errekaren gaineko zubia, hura Kolitza errekarekin elkartu baino metro batzuk gorago, Galdames eta Sopuerta udalerrien arteko mugan. Profil bizkarduna du, dimentsio handiak eta kalitate eskaseko eraikuntza, arku bakarra du, 13,50 m inguru zabaleko begiarekin eta harlauzaz eraikitako ganga. Gainean, argamasaz hornitutako hargin-lanez eraikitako hormak altxatzen dira, horma-hortz txarrekin, eta harkaitz gaineko zimenduetan bermatzen diren ostikoak ere gisa berekoak dira. Zoladura 3 metro inguru zabaleko zementuzko arranpa bat da eta petrilak 90 cm inguru altukoak, tarte batzuetan hargin-lanez eraikitakoak, eta beste batzuetan taxutu gabeko porlanezko mortairuz sobera zakar estalitako adreiluzkoak.

Askotan berritutako XVI. mendeko zubi honek zeregin garrantzitsua izan zuen eskualdeko bide-azpiegituran. Laisekakoa Sopuerta eta Galdames udalerrien arteko elkargunea izan zen, eta, Liman ibaiaren gainetik igarotzean, Gueñesetik, Umaran gainetik Larrea eta Loizagaraino iristen zen bide zaharrari jarraipena ematen zion. Handik, Laisekaraino jaisten zen, Balmasedatik Castro Urdialesera zihoan galtzadarekin bat eginez.

 Erreferentziak 

 Kanpo estekak 

Kategoria:Bizkaiko zubiak
Kategoria:Galdamesko eraikinak
Kategoria:Sopuertako eraikinak
Kategoria:Harrizko zubiak
Kategoria:XVI. mendeko zubiak
Kategoria:Bizkaiko Kultura Ondasunak